EkBass/fiwiki-20250220-pages-articles huggingface dataset:
Sergei Eremenko

Sergei Eremenko (, s. 6. tammikuuta 1999 Pietarsaari, Suomi) on suomenvenäläinen jalkapalloilija, joka edustaa Ykkösessä pelaavaa Jaroa. Pelipaikaltaan hän on keskikenttäpelaaja. Eremenkolla on myös Suomen kansalaisuus, mutta hän on valinnut maajoukkueekseen Venäjän maajoukkueen. Eremenko on Jaron kasvatti. Hän teki ensiesiintymisensä Veikkausliigassa 15-vuotiaana 6. heinäkuuta 2014 hänen isänsä Alexei Eremenkon, Jaron silloisen päävalmentajan, vaihdettua hänet kentälle 1–2 kotitappiossa Vaasan Palloseuraa vastaan.HS Kaudella 2015 Eremenko pelasi Jaron edustusjoukkueessa 19 Veikkausliiga-ottelua ja vietti aikaa myös JBK:ssa lainalla, jossa hän pelasi kolme ottelua Kakkosessa. Jaro putosi kaudeksi 2016 Ykköseen, jossa Eremenko pelasi 11 ottelua. Elokuussa 2016 Eremenko siirtyi sveitsiläiseen Baseliin pelaten kauden 2016–2017 seuran juniorijoukkueessa. Tammikuussa 2018 Eremenko siirtyi latvialaiseen Spartaks Jūrmalaan, josta hänet lähetettiin lainalle venäläiseen Spartak Moskovaan. Tammikuussa 2019 Eremenko siirtyi lainalle Veikkausliigan SJK:hon. Eremenko kutsuttiin takaisin Latviaan heinäkuussa 2019. Heinäkuussa 2021 Eremenko palasi Veikkausliigaan lainasopimuksella AC Ouluun. Kauden 2022 Eremenko pelasi HIFK:n paidassa ennen vakituista siirtoaan kasvattajaseuraansa Jaroon maaliskuussa 2023. Eremenko on edustanut Suomea junioritasolla. Maaliskuussa 2018 hän ilmoitti edustavansa jatkossa Venäjää. FIFA hyväksyi virallisesti edustusoikeuden siirron huhtikuussa 2018. Eremenkon veljet Alexei Eremenko Jr. ja Roman Eremenko ovat myös ammattilaisjalkapalloilijoita. == Lähteet == Luokka:Suomalaiset jalkapalloilijat Luokka:Venäläiset jalkapalloilijat Luokka:Vuonna 1999 syntyneet Luokka:Elävät henkilöt Luokka:Suomen venäläiset
Kymenkartanon läänin ja Lappeen kihlakunnan tuomiokunta

Kymenkartanon läänin ja Lappeen kihlakunnan tuomiokunta oli Turun hovioikeuspiiriin kuulunut kihlakunnantuomarin virka-alue.Otavan iso tietosanakirja, Otava 1965, osa 9, palsta 141, hakusana tuomiokunta. Alueen tuomiokuntajaossa tapahtui 1600-luvulla sellaiset muutokset, että Kymenkartanon läänin itäosa eli Vehkalahti ja Virolahti oli 1646–1652 omana tuomiokuntanaan. Vuonna 1653 muodostettiin Kymenkartanon tuomiokunta osista Porvoon tuomiokuntaa ja Lappeen tuomiokuntaa.Holmberg, Håkon et al.: Suomen tuomiokunnat ja kihlakunnantuomarit, Suomen kihlakunnantuomarien yhdistys 1959, sivut 8–9. Kymenkartanon lääni koostui ennen vuotta 1680 seuraavista pitäjistä: * Elimäki * osa Lapinjärven pitäjää; pitäjän muut osat kuuluivat Porvoon lääniin * Pyhtää * Valkeala * Vehkalahti * Virolahti Kymenkartanon lääniin yhdistettiin 1680 myös Lappeen kihlakunta. Yhdistämisen tuloksena muodostuneeseen uuteen tuomiokuntaan kuului kahdeksan pitäjää:Holmberg s. 36–37. * Elimäki; se siirrettiin 1681 toiseen tuomiokuntaan * Kymi * Lapinjärvi * Lemi * Pyhtää * Valkeala * Vehkalahti * Virolahti Isonvihan (1713–1721) aikana tuomiokunnassa pidettiin viimeiset käräjät ennen keskeytystä kesällä 1712 ja oikeudenkäyntitoiminta aloitettiin uudelleen helmikuun lopulla 1722. Vuonna 1721 solmitussa rauhansopimuksessa tuomiokunta menetti vain pienen osan alueestaan Venäjälle. Kesäkuussa 1722 Turun hovioikeus määräsi tuomiokunnan tuomarin pitämään huolta myös Säkkijärven oikeudenhoidosta. Seuraavan vuoden alusta alkaen Säkkijärvi liitettiin tuomiokuntaan Lappeen–Joutsenon käräjäkunnan osana. Pikkuvihan (1742–1743) aikana ei käräjiä ilmeisesti järjestetty tai sitten näiden vuosien tuomiokirjat ovat tuhoutuneet, sillä niitä ei ole säilynyt nykypäiviin saakka. Vuoden 1743 rauhansopimuksen perusteella osa tuomiokunnan alueesta luovutettiin Venäjälle. Jäljelle jäänyt osa yhdistettiin Porvoon läänin kanssa uudeksi tuomiokunnaksi 1750 ja näin muodostui Porvoon ja Kymin kihlakuntien tuomiokunta. ==Lähteet== Luokka:Suomen tuomiokunnat
Klas

Klas on ruotsalainen miehen etunimi. Saksalaisen, myös Suomessa esiintyvän Klaus-nimen tavoin se on alku­perältään lyhentynyt muoto nimestä Nikolaus. Useista Suomen historian henkilöistä, joiden nimi on ollut Klas, käytetään suomen­kielisessä kirjallisuudessa vakiintuneesti nimeä Klaus. Klasin nimipäivä on suomen­ruotsalaisen kalenterin mukaan 7. heinäkuuta Suomessa nimi Klas on Digi- ja väestötietoviraston tietojen mukaan annettu vuoden 2019 loppuun mennessä 1101 henkilölle. == Tunnettuja Klas-nimisiä == * Klas Pontus Arnoldson (1844–1916), ruotsalainen kirjailija, journalisti ja poliitikko, Nobelin rauhanpalkinnon saaja * Klas Dahlbeck (s. 1991), ruotsalainen jääkiekkoilija * Klas Ekeblad (1708–1771), ruotsalainen kreivi ja valtaneuvos, Turun akatemian rehtori ja kansleri * Klas Eklund (s. 1952), ruotsalainen taloustieteilijä * Klas Eriksson Fleming (n. 1535–1597), Suomen ja Viron käskynhaltija, valtaneuvos, yliamiraali, nuijasodan talonpoikaiskapinan kukistaja * Klas Hermansson Fleming (n. 1550–1616) eli ns. nuori Klaus Fleming, Turun linnanpäällikkö, historioitsija * Klas Hermansson Fleming (1649–1685), ruotsalainen maamarsalkka, valtaneuvos, valtionvarainhoitaja ja Lundin yliopiston kansleri * Klas Larsson Fleming (1592–1644), valtaneuvos, amiraliteettineuvos, Ruotsin laivaston komentaja * Klas Olof Heikel, Olli Heikinheimo (1882–1973), suomalainen metsänhoitaja ja professori, Metsäntutkimuslaitoksen johtaja * Klas Robert Helanen (1864–1929), suomalainen juristi ja senaattori * Klas Henriksson Horn (n. 1440–1520), suomalainen laamanni ja valtaneuvos. * Klas Kristersson Horn (n. 1518–1566), suomalainen amiraali, vapaaherra ja käskynhaltija * Klas Ingesson (1968–2014), ruotsalainen jalkapalloilija ja valmentaja * Klas Ivars (s. 1937), suomalainen juristi * Klas Erik Järnefelt (1831–1889), suomalainen pappi ja valtiopäivämies * Klas Lestander (1931–2023), ruotsalainen ampumahiihtäjä * Klas Lindström (1920–2009), ruotsalainen jääkiekkoilija * Klas Lund (s. 1968), ruotsalainen uusnatsi ja rikollinen * Klas Johan Molander (1724–1799), suomalainen kirkkoherra ja koulumestari * Klas Moring (1874–1928), suomalainen talousoikeuden professori * Klas Stening (1868–1952), suomalainen puutarhuri ja puutarha-alan kirjojen tekijä * Klas Stigzelius (1936–2019), suomalainen yritysjohtaja ja teollisuusneuvos * Klas Östergren (s. 1955), ruotsalainen kirjailija, käsikirjoittaja ja kääntäjä == Lähteet == Luokka:Etunimet
Kuopio Maraton

Kuopio Maraton on Itä-Suomen suurin yksipäiväinen juoksu/kuntoilutapahtuma, joka kerää vuosittain noin 2 500 osallistujaa. Tapahtuman järjestää Pohjois- Savon Liikunta ja Kuopion Reipas. Kuopio Maratonilla on matkoja ja sarjoja kaiken tasoisille kuntoilijoille. Maratonin (42,195 km) ja puolimaratonin (21,1 km) lisäksi tapahtumassa voi osallistua myös kymmenelle kilometrille. Puolimaratonille ja Kympille voi osallistua myös kävellen, ilman ajanottoa. Pienimmille lapsille Kuopio Maratonilla järjestetään 4 ja 2 kilometrin matkat. Kuopio Maratonin reitti starttaa Kylpylähotelli Rauhalahden pihalta kohti Särkiniemeä, mistä juoksijat jatkavat kohti Savilahtea. Yliopiston kohdalta matka jatkuu kohti keskustaa. Niiralan ja Linnanpellon kautta reitti kiertää Itkonniemelle, mistä reitti laskeutuu Kuopion Satamaan. Sataman jälkeen juoksijat pääsevät nauttimaan luonnon kauniin Väinölänniemen maisemista, ennen kuin matka jatkuu Haapaniemen ja Särkiniemen rantojen kautta takaisin Rauhalahteen. Reitti on pituudeltaan 21,1 km ja Maratonin juoksevat sen kahdesti. Kuopio Maratonin reitti on kohtuullisen tasainen ja nopea loivine pitkine laskuineen. Kaunis järvimaisema kruunaa kuntoilukokemuksen. Kuopio Maraton järjestetään perinteisesti syyskuun ensimmäisenä viikonloppuna. == Rullaluistelu == Juoksun ja kävelyn lisäksi Kuopio Maratonilla voi osallistua myös rullaluistelumaratonille ja -puolimaratonille. Rullaluistelijat voivat luistella sauvojen kanssa tai sauvoitta. Rullaluistelureitti suuntaa Rauhalahdesta kohti Petosta, mistä reitti kääntyy Kaislastenlahteen, jossa sijaitsee maratonin kääntöpaikka. Molemmat reitit luistellaan yhtenä lenkkinä. == Aiheesta muualla == * Kuopio Maratonin kotisivut * Ilmoittautuminen Kuopio Maratonille - MyNextRun Luokka:Suomen yleisurheilukilpailut Luokka:Maratonit Luokka:Kuopion tapahtumat
Savon tuomiokunta

Savon tuomiokunta oli Turun hovioikeuspiiriin kuulunut kihlakunnantuomarin virka-alue.Otavan iso tietosanakirja, Otava 1965, osa 9, palsta 141, hakusana tuomiokunta. Itä-Suomesta tunnetaan kihlakunnantuomareita 1530-luvulta lähtien. Sitä ennen alimman asteen oikeudenhoidosta oli huolehtinut Viipurin linnan päällikkö. Varhaisin tiedetty Savon kihlakunnantuomari on Jöns Kirjuri, joka hoiti virkaansa 1537–1542. Itä-Suomeen muodostettiin 1500-luvulla kolme tuomiokuntaa: Savon tuomiokunta, Lappeen tuomiokunta ja Äyräpään tuomiokunta. Näistä Savon tuomiokunta jaettiin kahtia 1653 ja näin muodostettiin Pien-Savon eli Vähä-Savon tuomiokunta ja Suur-Savon tuomiokunta.Holmberg, Håkon et al.: Suomen tuomiokunnat ja kihlakunnantuomarit, Suomen kihlakunnantuomarien yhdistys 1959, sivut 8–9 ja 16. ==Lähteet== Luokka:Suomen tuomiokunnat
New Orleans -luokka

New Orleans -luokka oli Yhdysvaltain laivaston seitsemän 1930-luvulla valmistetun raskaan risteilijän muodostama alusluokka. Alun perin luokka oli nimetty Astoria-luokaksi, mutta USS Astorian tuhouduttua ja luokkaan kuuluneiden alusten modifiointityön jälkeen luokan nimi vaihdettiin New Orleans -luokaksi. Luokan alukset osallistuivat toisen maailmansodan Tyynenmeren raskaimpiin taisteluihin. USS Astoria, USS Quincy ja USS Vincennes upposivat Savonsaaren taistelussa ja kolme muuta vaurioituivat Guadalcanalin taisteluissa. Ainoastaan USS Tuscaloosa vietti pääosan sodasta Atlantilla eikä vaurioitunut sodan aikana. Neljä sodasta selvinnyttä alusta siirrettiin reserviin heti sodan päätyttyä ja ne myytiin romutettaviksi 1959. == Alukset == Kolme ensimmäistä alusta tilattiin laivaston telakoilta osana vuoden 1929 budjettia. Näiden alusten piti olla toisinto Portland-luokasta. Kolme seuraavaa seuraavan vuoden budjetista ja viimeinen vuoden 1931 budjetista. Vuoden 1930 Lontoon laivastosopimus salli kuitenkin vain yhden aluksen valmistamisen vuonna 1934 samoin kuin seuraavana vuonna. Vuoden 1935 alus valmistettiin todellisuudessa kevyenä risteilijänä Brooklyn-luokan pohjalta. Numerot 40–42 olivat Brooklyn-luokan aluksia.Whitley, M. J. s. 243 New Orleans-luokan raskaat risteilijät Nimi Telakka Kölinlasku Vesille Valmis Kohtalo USS New Orleans New Yorkin laivastontelakka 14. maaliskuuta 1931 12. huhtikuuta 1933 15. helmikuuta 1934 poistettu alusluettelosta 1. maaliskuuta 1959 USS Astoria Puget Soundin laivastontelakka 1. syyskuuta 1930 16. joulukuuta 1933 28. huhtikuuta 1934 upotettu 9. elokuuta 1942 USS Minneapolis Philadelphian laivastontelakka 27. kesäkuuta 1931 6. syyskuuta 1933 19. toukokuuta 1934 poistettu alusluettelosta 1. maaliskuuta 1959 USS Tuscaloosa New York Shipbuilding Corporations, Camden, New Jersey 3. syyskuuta 1931 15. marraskuuta 1933 17. elokuuta 1934 poistettu alusluettelosta 1. maaliskuuta 1959 USS San Francisco Mare Islandin laivastontelakka 9. syyskuuta 1931 9. maaliskuuta 1933 10. helmikuuta 1934 poistettu alusluettelosta 1. maaliskuuta 1959 USS Quincy Bethlehem Steel Corporation, Fore Riverin telakka, Quincy, Massachusetts 15. marraskuuta 1933 19. kesäkuuta 1935 9. kesäkuuta 1936 upotettu 9. elokuuta 1942 USS Vincennes Bethlehem Steel Corporation, Fore Riverin telakka, Quincy, Massachusetts 2. tammikuuta 1934 21. toukokuuta 1936 24. helmikuuta 1937 upotettu 9. elokuuta 1942 == Lähteet == * * * === Viitteet === *
Porvoon ja Kymin kihlakuntien tuomiokunta

Porvoon ja Kymin kihlakuntien tuomiokunta oli Turun hovioikeuspiiriin kuulunut kihlakunnantuomarin virka-alue.Otavan iso tietosanakirja, Otava 1965, osa 9, palsta 141, hakusana tuomiokunta. Se muodostettiin 1750 yhdistämällä Porvoon lääni ja vuoden 1743 rauhansopimuksen perusteella Ruotsille jäänyt osa Kymenkartanon läänin ja Lappeen kihlakunnan tuomiokuntaa. Vuoden 1776 järjestelyyn perustuen tuomiokuntaan kuuluivat seuraavat käräjäkunnat:Holmberg, Håkon et al.: Suomen tuomiokunnat ja kihlakunnantuomarit, Suomen kihlakunnantuomarien yhdistys 1959, sivut 37–38. # Mäntsälän pitäjä sekä Porvoon pitäjä Askolan, Pornaisten ja Pukkilan kappeleineen # Sipoon pitäjä ja osa Tuusulan pitäjää # Helsingin pitäjä, Nurmijärven pitäjä ja muu osa Tuusulan pitäjää # Elimäen pitäjä Anjalan kappelin kera # osa Lapinjärven pitäjää ja Pyhtään pitäjä # muu osa Lapinjärven pitäjää, Myrskylän pitäjä ja Pernajan pitäjä Tuomiokunta jaettiin kahtia 8. heinäkuuta 1807 annetulla kuninkaallisella kirjeellä. Näin syntyi Porvoon kihlakunnan tuomiokunta ja Kymin kihlakunnan tuomiokunta.Holmberg sivu 77. ==Lähteet== Luokka:Suomen tuomiokunnat
USS Massachusetts (BB-59)

USS Massachusetts (runkonumero BB-59) oli Yhdysvaltain laivaston South Dakota -luokan taistelulaiva ja on nykyisin museona. == Valmistus == Alus tilattiin 15. joulukuuta 1938 Bethlehem Steel Corporationin Fore Riverin telakalta, missä köli laskettiin 20. heinäkuuta 1939. Alus laskettiin vesille 23. syyskuuta 1941 kumminaan Charles Francis Adamsin puoliso ja liitettiin laivastoon 12. toukokuuta 1942 Bostonissa ensimmäisenä päällikkönään Francis E. M. Whiting.DANFS == Palvelus == Koeajojen päätyttyä alus lähti 24. lokakuuta 1942 Casconlahdelta Mainesta. Se kohtasi neljä päivää myöhemmin merellä operaatio Torchin läntisen maihinnousuosaston. Alus oli operaatiossa amiraali H. Kent Hewittin lippulaivana. Sen ensimmäinen taistelu alkoi 8. marraskuuta Casablancan edustalla. Massachusetts, kaksi risteilijää ja kaksi hävittäjää joutuivat kahden Casablancaa suojaavan raskaan rannikkopatterin tuleen. Samaan aikaan Casablancan satamassa oli keskeneräinen Vichyn Ranskan laivaston taistelulaiva Jean Bart, jonka kahdesta 15 tuuman tykkitornista vain toinen oli asennettuna paikoilleen. Seuranneessa taistelussa Jean Bartiin osui viisi Massachusettsin 16 tuuman kranaattia, jolloin sen ainoa raskas tykkitorni vaurioitui toimintakelvottomaksi. Tämän jälkeen Yhdysvaltain laivaston alukset keskittivät tulensa satamassa olleisiin muihin aluksiin, jolloin kaksi hävittäjää ja kevyt risteilijä upposivat. Alus tulitti vielä rannikkopattereita räjäyttäen ampumatarvikevaraston. Massachusetts ampui taistelussa 786 kappaletta 16 tuuman kranaatteja, joita oli alun alkaen ollut mukana 800. Tulitauon jälkeen alus lähti 12. marraskuuta Yhdysvaltoihin, jossa se valmistautui siirtymään Tyynellemerelle. Alus poistettiin palveluksesta 27. maaliskuuta 1947 ja alusluettelosta 1. kesäkuuta 1962. Alus on ollut 14. elokuuta 1965 alkaen museona Battleship Covessa Massachusettsissa. ==Lähteet== * * ===Viitteet=== == Aiheesta muualla == Luokka:Yhdysvaltain museolaivat Luokka:Yhdysvaltalaiset toisen maailmansodan taistelulaivat Luokka:South Dakota -luokka (1939)
Søren Bobach

Søren Bobach (s. 25. huhtikuuta 1989 Silkeborg, Tanska) on tanskalainen suunnistaja. Trentinon maailmanmestaruuskilpailuissa 2014 Bobach voitti sprintin maailmanmestaruudenhttp://yle.fi/urheilu/niemi_suunnistussprintin_mm- finaalissa_yhdeksas/7340140/ ja sijoittui sprinttiviestissä hopealle. Kahtena seuraavana vuonna hän voitti sprinttiviestissä maailmanmestaruuden. Vuoden 2016 EM-kilpailuissa hän sai sprinttiviestissä hopeaa. Vuonna 2014 Bobach voitti yhden maailmancupin osakilpailun ja sijoittui kokonaiskilpailussa yhdeksänneksi. Juniorien maailmanmestaruuskilpailuissa Bobach on voittanut maailmanmestaruuden keskimatkalla 2006 ja saavuttanut hopeaa pitkällä matkalla 2009 sekä pronssia sprintissä ja keskimatkalla 2008 sekä viestissä 2009. Bobach oli vuonna 2011 mukana Halden SK:n joukkueessa voittamassa Jukolan viestiä. Nykisin hän edustaa seuratasolla tanskalaista OK Pan Århusia ja myös asuu Aarhusissa. Søren Bobachin sisko Ida Bobach on myös suunnistaja. == Lähteet == * http://runners.worldofo.com/sorenbobach.html === Viitteet === == Aiheesta muualla == * http://bobach.eu/ * https://twitter.com/SorenBobach Luokka:Tanskalaiset suunnistajat Luokka:Vuonna 1989 syntyneet Luokka:Elävät henkilöt
Lahnajärven taukopaikka

Lahnajärven taukopaikka on kahvila-ravintola ja taukopaikka Salon Suomusjärvellä Lahnajärven kylässä. Se sijaitsee seututien 110 (entisen valtatien 1) varrella Helsingin ja Turun puolivälissä Lahnajärven rannalla. Lahnajärven taukopaikka avattiin alun perin vuonna 1952 Se on Suomen ensimmäinen autoilijoille rakennettu taukopaikka. Se valmistui vuoden 1952 Helsingin olympialaisia varten. Taukopaikka suljettiin 2008, mutta avattiin jälleen uuden omistajan voimin syyskuussa 2015. Pia Landenin omistama yritys oli mukana Jyrki Sukulan tv-ohjelmassa Kuppilat kuntoon, mutta meni konkurssiin 2018. Ravintolan toimintaa jatkoi Mehmet Tartkoy konkurssipesän vuokralaisena. Vuokralaisena toimi myös viereinen Vesipuisto Lahnis. Uusi omistaja avasi Taukopaikka Lahnajärven uudistettuna kesällä 2020.Minuutti moottoritieltä - Legendaarinen Taukopaikka Lahnajärvi palaa Suomen tiekartalle STT 27.5.2020 == Historia == Ajatus Lahnajärven taukopaikan perustamisesta syntyi kesällä 1951, kun Turun kautta Suomeen saapuneita ulkomaalaisia toimittajia kuljetettiin Helsinkiin tutustumaan vuoden 1952 kesäolympialaisten valmisteluihin. Kahvilatoiminta Lahnajärvellä alkoi olympiakesänä nimellä Matka-Manna, ja 1950-luvulla paikalle avattiin myös Suomen Autoklubin ylläpitämä leirintäalue. Lahnajärven ravintola oli 250-paikkainen itsepalvelukahvila, jolla oli oma leipomo. Rakennuksessa oli myös taukotila linja-autonkuljettajille sekä henkilökunnan asuntoja. Vuonna 1967 avattiin anniskeluoikeuksilla varustettu ruokaravintola ja 1980-luvulla motelli. Työntekijöitä Lahnajärvellä oli enimmillään noin 70. Ravintolan vieressä toimi pitkään Shell-huoltoasema. Lahnajärven kahvila-ravintola oli vuodesta 1989 lähtien Rautakirjan tytäryhtiön Eurostradan omistuksessa. Lahnajärven ravintola ja huoltoasema lopettivat toimintansa seitsemäksi vuodeksi marraskuussa 2008, kun Helsingin ja Turun välinen uusi E18-moottoritie avattiin liikenteelle. Vuonna 2011 Lahnajärven taukopaikka oli mukana Ylen tuottamassa Suojele minua! -televisiosarjassa, jossa esiteltiin katsojien ehdottamia rakennussuojelun arvoisia kohteita. Syyskuussa 2015 paikka avattiin uudelleen ilman huoltoasematoimintoja. Samana syksynä Lahnajärven ravintola oli mukana Kuppilat kuntoon, Jyrki Sukula-ohjelmassa. == Lähteet == == Aiheesta muualla == * Hiljainen on kylätie Lahnajärven taukopaikasta Matti Grönroosin Teillä ja turuilla -blogissa (kesäkuu 2012) Luokka:Suomusjärvi Luokka:Huoltoasemat Luokka:Ravintolat Suomessa Luokka:Valtatie 1
Martti Malmberg

Martti Mikael Malmberg (29. syyskuuta 1911 – 19. huhtikuuta 2002)Malmin hautausmaa, kortteli 83B, rivi 8, hauta 158 oli suomalainen poliitikko. Malmberg oli Suomen Kommunistisen Puolueen (SKP) järjestösihteeri vuosina 1945–1947 ja uudelleen vuodesta 1954 aina 1960-luvulle saakka sekä SKP:n Uudenmaan piirin piirisihteeri 1947–1953. Hän kuului SKP:n puoluetoimikunnan poliittiseen jaostoon ja sitä seuranneeseen keskuskomitean poliittiseen toimikuntaan 1945–1969 sekä sihteeristöön 1946–1966. Malmberg opiskeli 1930-luvun puolivälissä Kominternin Lenin-koulussa Moskovassa salanimellä Joni Oder. Malmberg asettui Suomen kommunistisen puolueen puoluehajaannuksessa uudistajien puolelle varhaisessa vaiheessa. Ennen puoluehajaannuksen julkiseksi tehnyttä 14. edustajakokousta Malmberg jätti pääsihteeri Ville Pessille eroanomuksen järjestösihteerin toimestaan sekä puolueen poliittisesta toimikunnasta, koska koki epäluottamusta ylintä johtoa kohtaan. Hän sai kuitenkin jäädä toimikuntaan yhdessä Hertta Kuusisen, Inkeri Lehtisen, Leo Suonpään ja Erkki Tuomisen kanssa.Seppinen 2006, 278Suomen historia 8, 193 Malmberg toimi enemmistön vähemmistöpiireihin lähettämänä valtuutettuna Kymin piirissä. Malmbergin tehtävänä oli tehdä tunnetuksi puolueen virallista linjaa vähemmistön hallitsemassa piirissä. Malmberg toimi Kustannusosakeyhtiö Yhteistyön sosiaalijohtajana 1966–1976. ==Lähteet== * * * Suomen historia 8: Paasikiven ja Kekkosen aika, Weilin + Göös 1987 ===Viitteet=== Luokka:SKP:ssä (1918–1990) vaikuttaneet henkilöt Luokka:Vuonna 1911 syntyneet Luokka:Vuonna 2002 kuolleet
Eteläamerikanketut

Eteläamerikanketut (Lycalopex) on petoeläinsuku. Suvun lajeja tavataan Etelä- Amerikassa. ==Lajit== Sukuun kuuluvat seuraavat lajit: *Culpeo eli andienkettu (Lycalopex culpaeus) *Darwininkettu (Lycalopex fulvipes) *Lintukettu (Lycalopex griseus) *Pampakettu (Lycalopex gymnocercus) *Sechurankettu (Lycalopex sechurae) *Pienihammaskettu (Lycalopex vetulus) ==Lähteet== Luokka:Eteläamerikanketut
Barvenkovon–Lozovan offensiivi

Barvenkovon-Lozovan offensiivi (eli ensimmäinen Izjumin taisteluCloutier, Patrick s. 129) oli puna-armeijan operaatio toisessa maailmansodassa itärintamalla. Operaatio toteutettiin 18. - 31. tammikuuta 1942, jolloin puna- armeija eteni 90-100 kilometriä tuhoten Saksan 298., 68. ja 257. jalkaväkidivisioonat. Neuvostoliiton mukaan saksalaiset menettivät 25 000 sotilasta kaatuneinahttp://militera.lib.ru/memo/russian/ryabyshev_di/04.html. == Lähteet == * * === Viitteet === Luokka:Neuvostoliiton talvihyökkäys 1941–1942
The Ways of Yore

The Ways of Yore on norjalaisen black metal -yhtye Burzumin järjestyksessään kahdestoista studioalbumi. Se jäljittelee musiikillisesti yhtyeen aiempia ambient-albumeita, sisältäen eroavaisuuksia tyylillisesti sekä laulun ulosannin että musiikin osalta. Albumi debytoi Suomen virallisen listan sijalla 40. Albumin vaikutteina ovat Euroopan historia sekä evoluutio. Kansikuva on ranskalaisen taiteilijan Gustave Dorén maalaus ”Merlin”. == Kappaleet == Kaikki kappaleet kirjoittanut Burzum. # # # # # # # # # # # # # == Kokoonpano == * Varg Vikernes – tuottaja, miksaaja, design, layout * Gustave Doré – kansikuva * Dan Capp – design, layout == Arvostelut == * AllMusic: AllMusic review * Imperiumi.net: Imperiumi.net: Levyarvio * Ultimate-guitar.com: 6.7/10Ultimate Guitar: Album review == Lähteet == == Aiheesta muualla == * * Luokka:Vuoden 2014 albumit Luokka:Burzumin albumit
Boga

Boga (Boops boops) on ahvenkalalaji. Bogaa tavataan Atlantin itärannikolla Norjasta Angolaan, Välimerellä sekä harvinaisena Mustallamerellä. ==Lähteet== Luokka:Hammasahvenet
Tsolmitriptaani

Tsolmitriptaani on triptaaneihin kuuluva kemiallinen yhdiste, jota käytetään lääkkeenä migreenipäänsäryn lievittämiseen. Tsolmitriptaani on tryptamiinin synteettinen johdos. Tsolmitriptaanin arvellaan vähentävän pään verisuonten laajenemista, mikä helpottaa päänsärkyä ja muita migreenioireita, kuten pahoinvointia ja oksentamista sekä arkuutta valolle ja äänille. Tsolmitriptaani on PKV-lääke. Tsolmitriptaanin käytön kanssa tulee olla varovainen, jos on iskeeminen sydänsairaus tai käyttää muita triptaaneja tai masennuslääkkeitä. Tsolmitriptaania myydään Suomessa valmistenimillä Zolmistad, Zolmitriptan ja Zomig. ==Lähteet== == Aiheesta muualla == *Human Metabolome Database (HMDB): Zolmitriptan *Kyoto Encyclopedia of Genes and Genomes (KEGG): Zolmitriptan *ChemBlink: Zolmitriptan Luokka:Tryptamiinit Luokka:Migreenilääkkeet
Sinnaritsiini

Sinnaritsiini on piperatsiinista johdettu antihistamiini. Sinnaritsiinia käytetään pääasiassa lääkkeenä pahoinvoinnin ja oksentelun lievittämiseen. Sinnaritsiini on PKV-lääke. Luokka:Piperatsiinit Luokka:H1-reseptorin vastavaikuttajat Luokka:Antihistamiinit Luokka:Kalsiumkanavan salpaajat
Vaganovan balettiakatemia

Vaganovan balettiakatemia on maailman arvostetuimpiin kuuluva balettikouluihin kuuluva venäläinen balettioppilaitos. Se toimii Pietarissa, ja sen on perustanut vuonna 1738 Venäjän keisarinna Anna. Koulu sai nykyisen nimensä vuonna 1957 pitkäaikaisen johtajansa Agrippina Vaganovan mukaan.. Mikkelissä on järjestetty kesällä 2014 kolmatta kertaa balettiakatemian kurssi. Aiemmin kurssin on rahoittanut Savcorin yrittäjäpariskunta Savisalo Savcor Ballet'n nimissä, vuonna 2014 pääosin opetusministeriö. Kurssin organisoi Hannu-Pekka Holmström, joka oli itse 1970-luvun alussa tanssin uusi tähti ja valmistunut Vaganovan balettiakatemiasta. == Lähteet == == Aiheesta muualla == * Luokka:Venäjän baletti Luokka:Balettioppilaitokset
Fatih Avan

Fatih Avan (s. 1. tammikuuta 1989 Andırın, Turkki) on turkkilainen keihäänheittäjä, joka edustaa istanbulilaista Fenerbahçe Athletics-seuraa. Hänen ennätyksensä on Izmirissä vuonna 2012 heitetty 85,60. Urallaan Avan on voittanut mm. kahdesti Välimeren kilpailut (2009, 2013), kultaa vuodelta 2011 ja pronssia vuodelta 2013 kesäuniversiadeista sekä alle 23-vuotiaiden EM- pronssia. 700-grammaista keihästä Avan on heittänyt parhaimmillaan 68.92 vuonna 2006 Kreikan Thessalonikissa. Vuoden 2011 MM-kilpailuissa hän oli viides tuloksella 83,34. Vuoden 2013 MM-kilpailuissa ja vuoden 2012 kesäolympialaisissa Avan jäi karsintaan. Nykyisin Avania valmentaa Metin Altintaş. Ensimmäisen kerran Avan heitti yli 80 metriä vuonna 2011. == Parhaat heitot kausittain == * 2008 - 71,73 * 2009 - 79,78 * 2010 - 79,13 * 2011 - 84,79 * 2012 - 85,60 * 2013 - 84,58 * 2014 - 83,05 * 2015 - 81,45 == Lähteet == * http://www.diamondleague.com/athletes/14229325.htm * http://www.iaaf.org/athletes/turkey/fatih-avan-228487#honours Luokka:Turkkilaiset keihäänheittäjät Luokka:Vuonna 1989 syntyneet Luokka:Elävät henkilöt
Viestijuoksun Suomen-mestaruuskilpailut 2014

Viestijuoksun Suomen-mestaruuskilpailut 2014 järjestettiin 5.–6. heinäkuuta Lahdessa. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Jyväskylän Kenttäurheilijat 40,95 Mikko Mensala Elmo Lakka Juho Kaihlajärvi Valtteri Ahtamo 2\. Turun Urheiluliitto 41,11 Mika Ketola Ville Wendelin Eetu Viitala Lauri Kirkkola 3\. Seinäjoen Seudun Urheilijat 42,44 Mikael Halkola Ville Laitila Mikko Kangas Aleksi Lehto 4 × 400 m 1\. Helsingfors IFK 3.14,66 Gustav Klingstedt Johan Versluis Don-Zheni Ekoebve Erik Back 2\. Esbo IF 3.15,30 Tobias Öhman Jaakko Lehtilä Tommi Eerola Oskari Mörö 3\. Tampereen Pyrintö 3.15,72 Markus Koivula Ville Aarnivala Jani Koskela Jouko Juntunen 4 × 800 m 1\. Lahden Ahkera 7.41,56 Ossi Kekki Hannu Granberg Martti Siikaluoma Riku Marttinen 2\. IK Falken 7.41,56 Simon Haglund Jimmy Finnholm Mikael Bergdahl Niclas Sandells 3\. Kuopion Reipas 7.43,22 Sami Hänninen Samu Mikkonen Matti Röppänen Tomi Valtanen 4 × 1 500 m 1\. Lahden Ahkera 15.50,56 Hannu Granberg Ossi Kekki Martti Siikaluoma Riku Marttinen 2\. Joensuun Kataja 15.57,42 Jiri Karjalainen Arttu Vattulainen Jari Räsänen Jukka Keskisalo 3\. IF Länken 16.03,42 Ville Suominen Lewis Korir Willy Rotich Anders Lindahl 3 × 3 000 m kävely 1\. Turun Weikot Yleisurheilu 40.53,68 Timo Viljanen Hugo Leppäsyrjä Aleksi Ojala 2\. Esbo IF 40.53,91 Eemeli Kiiski Mikko Ruokolainen Elmo Koivunen 3\. Keski-Uudenmaan Yleisurheilu 46.25,61 Jere Niemi Jaakko Määttänen Joni Rouhiainen ===Naiset=== Aika 1. osuus 2. osuus 3. osuus 4. osuus 4 × 100 m 1\. Jyväskylän Kenttäurheilijat 44,64 Ida Aidanpää Hanna- Maari Latvala Minna Laukka Emmi Mäkinen 2\. Tampereen Pyrintö 46,80 Lotta Harala Janita Tammisalo Maiju Pokkinen Ella Räsänen 3\. Helsingin Kisa-Veikot 47,40 Ifeoma Chukwuma Laura Kolehmainen Moona Latvala Kristiina Vuorvirta 4 × 400 m 1\. Jyväskylän Kenttäurheilijat 3.43,84 Emilija Manninen Minna Laukka Emmi Mäkinen Hanna-Maari Latvala 2\. Helsingfors IFK 3.45,53 Jasmin Showlah Viivi Lehikoinen Nea Mattila Sanna Aaltonen 3\. IK Falken 3.50,00 Emilia Borgmästars Mette Paavolainen Zenitha Eriksson Karin Storbacka 4 × 800 m 1\. IK Falken 8.47,44 Heidi Eriksson Zenitha Eriksson Sandra Eriksson Karin Storbacka 2\. Helsingin Kisa-Veikot 8.59,87 Katja Erävistö Hilkka Kontro Minna Lamminen Suvi Selvenius 3\. Turun Urheiluliitto 9.10,76 Johanna Sällinen Aino Paunonen Tiia Taipale Johanna Matintalo 3 × 3 000 m kävely 1\. Espoon Tapiot 1 41.34,23 Erika Parviainen Taika Nummi Henrika Parviainen 2\. Vasa IS 44.00,51 Mikaela Löfbacka Lycke Karlsson Vera Rauhala 3\. Espoon Tapiot 2 45.34,58 Enni Nurmi Hele Haapaniemi Riina Perkiö == Lähteet == * Tulokset 1. päivä * Tulokset 2. päivä Luokka:Viestijuoksun Suomen-mestaruuskilpailut Luokka:Lahden urheilutapahtumat Luokka:Vuoden 2014 yleisurheilu
Anders Lindahl

Anders Erik Lindahl (s. 26. joulukuuta 1987 Kristiinankaupunki) on suomalainen yleisurheilija joka on keskittynyt keskimatkojen juoksuun. Hän edustaa IF Länkeniä ja hänen valmentajansa on Lars Lövdahl. Lindahl on saavuttanut IF Länkenin 4 x 800 metrin joukkueessa hopeaa vuosina 2008, 2009, 2010 ja pronssia 2011. Lisäksi kaudella 2014 tuli SM-pronssia 4 x 1 500 metrillä. Lindahl voitti Kuopion Kalevan kisoissa 2014 hopeaa 10 000 metrin juoksussa ennätysajallaan 30.06,09 ja Porin Kalevan kisoissa 2015 pronssia 5 000 metrin juoksussa ajalla 14.48,75. Lindahl edusti Suomea Ruotsi-ottelussa 2014 10 000 metrillä ollen lopputuloksissa 6. eli viimeinen ajalla 30.43,19. == Henkilökohtaiset ennätykset == Matka Aika Paikka Päivä 400 m 50,11 Vaasa 12. heinäkuuta 2006 800 m 1.50,84 Hämeenlinna 13. elokuuta 2009 1 500 m 3.43,38 Lapinlahti 20. heinäkuuta 2014 3 000 m 8.08,89 Kuortane 13. heinäkuuta 2014 5 000 m 14.22,38 Tampere 24. elokuuta 2014 10 000 m 30.06,09 Kuopio 3. elokuuta 2014 == Lähteet == * Luokka:Suomalaiset keskimatkojen juoksijat Luokka:Vuonna 1987 syntyneet Luokka:Elävät henkilöt
Mir (täsmennyssivu)

Mir voi tarkoittaa esimerkiksi seuraavia asioita: * Mir, neuvostoliittolainen ja myöhemmin venäläinen avaruusasema * Mir 1 ja 2, suomalaisvalmisteisia Venäjän käyttämiä syvänmeren sukelluslaitteita * Mir, taajama Valko-Venäjällä * Mir, Venäjän kansallinen maksujärjestelmä * mir, Venäjän tsaarinaikaisen kyläkunnan nimitys * Mir, Canonicalin kehittämä ikkunointipalvelin * Mir, persiankielinen emiiriä vastaava hallitsijan arvonimi. ==Henkilöitä== * Frank Mir (s. 1979), yhdysvaltalainen vapaaottelija * Isabelle Mir (s. 1949), ranskalainen alppihiihtäjä * Joan Mir (s. 1997), espanjalainen ratamoottoripyöräilijä * Rafa Mir (s. 1997), espanjalainen jalkapalloilija.
Imipramiinioksidi

Imipramiinioksidi eli myös imipramiini-N-oksidi (Imiprex) on eräs trisyklinen masennuslääke sekä imipramiinin, Tofranil, läheinen sukulainen1974 Therapia Fennica, TF74: s. 652. Sille läheinen on myös desipramiini, Pertofran. Imiprex oli indisoitu kaikenlaisten masennustilojen hoitoon, erityisesti niihin joihin liittyi estyneisyyttä, eli normaalin arkitoiminnan depressiivistä alenemaa.1976 Lääkeainevalmisteet, Pharmaca Fennica PF76: s. 303 Imiprexia annosteltiin sekä 10 että 25 mg vahvuisina tableteina (Dumex). Tehdyissä kliinisissä kokeiluissa tätä lääkeainetta oli vertailtu sekä amitriptyliiniin että imipramiiniin. Kokeissa esitettiin Imiprexin olevan vähemmän altistava, kardiovaskulaarisille ja antikolinergisille haittavaikutuksille kuin imipramiinin taikka amitriptyliinin. == Lääkkeen annostelu == Lääke oli ilmeisesti käytössä Suomessa vain lyhyehkön aikaa. Sinä aikana (1976) sitä suositeltiin eri tyyppisien depressiotilojen hoitoon. Imipramiinioksidi poistui kuitenkin varsin pian, ja esim. imipramiini ja amitriptyliini lienevät jääneet sitä pidempään käyttöön. Imipramiinioksidin normaali annostelu oli 3x 25 mg/vrk (=75 mg/vrk). Suurin sallittu annostelu oli 200 mg/vrk. == Lääkkeen käytön vasta-aiheet == Imipramiinioksidi vaikutti kuten muutkin imipramiinin sukulaisaineet. Ehdoton vasta-aihe oli jonkin MAOI-tyypin lääkkeen samanaikainen käyttö. Lisäksi imipramiinioksidi oli yleensä estetty potilailla, joilla oli todettu glaukoomaa, epilepsiaa, virtsaumpi, raskaus (alkuneljännes) taikka eturauhasen liikakasvu. == Lähteet == *1974 Therapia Fennica, TF74: s. 652 *1976 Lääkeainevalmisteet, PF76: s. 69, 303 === Viitteet === == Aiheesta muualla == *Kyoto Encyclopedia of Genes and Genomes (KEGG): Imipraminoxide Luokka:Trisykliset masennuslääkkeet Luokka:Muskariiniantagonistit
Jakob Zidén

Jakob Zidén (1. marraskuuta 1754 Kiikka – 29. huhtikuuta 1801 Marttila) oli suomalainen kirkkoherra ja suomen kielellä kirjoittanut runoilija. Kiikassa sijaitsevassa Ruotsilan kartanossa syntyneen Zidénin vanhemmat olivat Jomalan kirkkoherrana toiminut Jakob Zidén (1722–1771) ja Kristina Juliana Enholm. Hän kävi Porin triviaalikoulua ja pääsi ylioppilaaksi Turussa vuonna 1772. Zidén vihittiin papiksi 1779. Hän toimi Leskikuningattaren henkirykmentin ylimääräisenä pataljoonansaarnaajana vuodesta 1779 ja Tukholman suomalaisen seurakunnan kappalaisen apulaisena 1782. Marttilan kirkkoherrana hän oli vuodesta 1782 alkaen. Zidén oli naimisissa Kristina Elisabet Fahlbergin kanssa. Heidän poikansa oli Suomen sodassa taistellut luutnantti Jakob Henrik Zidén joka tunnetaan J. L. Runebergin Vänrikki Stoolin tarinain yhtenä henkilöhahmona. == Teoksia == * Kaxi kiitos laulu rauhan edestä. Wuonna 1790. Turusa, prändätty wuonna 1791 * Sen surullisen Suomen surkia walitus, : walitus-päiwänä sinä 6:na p. kesä-kuusa wuonna 1792. Hänen Korkeimmasti autuan Kuningl:n Maj:sä kuningan Gustawin sen 3:nen, Ruotzin, Göthin ja Wändin kuningan, suuren ruhtinan Suomeheen [etc]. [etc]. [etc]. itkettäwän ja aiwan pikaisen eron ylitze tästä mailmasta, kuoleman kautta, sanoihin solmettu St. Martinan pitäjän puhen parren jälken Jacob Zidenildä kirkkoherralda. Turusa, prändätty Frenckellin kirjan-prändisä 1792 * Kehoitus kaikille Suomen maan oikioille miehille : pian joutumaan rakastettua wanhaa isän maata wapahtamaan w. 1796. Wasasa, prändätty Londicerildä 1796 * Neuwo lapsille, yhteisestä kansasta. Jacob Zidénildä. Prov. Turusa, prändätty wuonna 1797 * Riemu-laulu, hänen kuningallisen maj:tinsä meidän kaikein armollisimman kuningamme Gustaf Adolphin onnellisen palamisen ylitze Turuun kaupungiin, sinä 9. p. syys-kuusa 1796. Turusa, prändätty wuonna 1797 * Sorge-sång, vid framl. kyrkoherden i Jomala församling på Åland herr mag. Jacob Zidéns enke-fru Christina Juliana Enholms jorda-färd, som skedde i Tyrvis sokn, vid moderkyrkan derstädes, den 4. januarii 1800. Å egne, och mina samteliga sorgbundna sam-syskons vägnar af J. Z. Åbo, tryckt hos J. C. Frenckell 1800 == Lähteet == * Luettu 7.7.2014. Luokka:Suomen evankelis-luterilaisen kirkon papit Luokka:Suomalaiset runoilijat Luokka:Vuonna 1754 syntyneet Luokka:Vuonna 1801 kuolleet
Saffron Walden

Saffron Walden on noin asukkaan keskiaikainen markkinakaupunki ja kunta (civil parish) Essexin kreivikunnassa, Itä-Englannissa. Siellä on pidetty markkinoita vuodesta 1141. Kaupungissa on 1100-luvulla rakennetun Walden Castlen linnan rauniot. Kaupungin keskustaa hallitsee suurikokoinen kirkko St. Mary’s Church. Muita kaupungin nähtävyyksiä ovat historiallinen turvelabyrintti, jonka halkaisija on noin 30 metriä, sekä Bridge End Gardenin puutarha. Puutarhan lähellä on näyttelytila Fry Art Gallery, jossa Essexissä 1900-luvun puolivälissä vaikuttanut Great Bardfield -taiteilijaryhmä piti näyttelyitään.Visit Saffron Walden Kaupungin matkailusivut. == Lähteet == == Aiheesta muualla == Luokka:Asutut paikat Essexissä Luokka:Englannin kaupungit Luokka:Englannin kunnat
Italia (täsmennyssivu)

Italia voi viitata seuraaviin: * Italia, historiallinen alue, joka käsitti Apenniinien niemimaan * Italia, valtio Etelä-Euroopassa * Italia (Italia et Africa), Rooman pretoriaaniprefektuuri * Italia (Italia, Illyricum et Africa), Rooman pretoriaaniprefektuuri * Italia, Rooman diokeesi * Italia annonaria, Rooman diokeesi * Italia suburbicaria, Rooman diokeesi * Italian kuningaskunta, monen nykyistä Italiaa edeltäneen valtion nimitys * italia, romaaninen kieli * RN Italia, Italian kuninkaallisen laivaston taistelulaiva * Italia, ilmalaiva
Vitagraph Studios

Vitagraph Studios (myös Vitagraph Company of America) oli yhdysvaltalainen elokuvayhtiö, jonka perustivat J. Stuart Blackton ja Albert E. Smith New Yorkin Brooklynissa vuonna 1897. Vuoteen 1907 mennessä Vitagraph Studiosista oli muodostunut Yhdysvaltain tuottoisin elokuvayhtiö, joka tuotti monia kuuluisia mykkäelokuvia.Eilseen Bowser, The Transformation of Cinema 1907–1915, University of California Press, 1990, s. 23. ISBN 0-520-08534-5. Elokuvayhtiön osti Warner Bros. vuonna 1925. Studion ensimmäisiin suuriin tähtiin lukeutuvat Florence Turner (tunnettiin nimellä "Vitagraph Girl"; yksi maailman ensimmäisiä elokuvatähtiä), Maurice Costello ja Harry T. Morey. Vitagraphin mykkäelokuvissa aloittivat myös John Bunny, Viola Dana, Norma Talmadge, Constance Talmadge ja Moe Howard. ==Lähteet== ==Aiheesta muualla== * Vitagraph Studios Silents Are Goldenin sivuilla * Luokka:Yhdysvaltalaiset elokuvayhtiöt
David Lönneström

David Lönström, myöhemmin Lönneström (noin 1746 Padasjoki – 8. huhtikuuta 1819 Iitti) oli suomalainen kirkkoherra ja arkkiveisujen tekijä. Lönneströmin vanhemmat olivat Padasjoen Kauratteen kylän Postin talollinen Henrik Johansson (k. 1784) ja Sofia Kristersdotter. Hän kävi Hämeenlinnan triviaalikoulua ja pääsi ylioppilaaksi Turussa 1766. Lönneström vihittiin papiksi Porvoon hiippakunnassa 1773. Lönneström toimi Hollolan kirkkoherran apulaisena vuodesta 1773 ja Hollolan pitäjänapulaisena Kärkölässä vuodesta 1781. Hän sai varapastorin arvon 1787. Iitin kirkkoherrana hän oli vuodesta 1818 alkaen. Lönneström oli naimisissa vuodesta 1782 Eva Sofia Krookin kanssa. == Teoksia == * Hengellinen wartia Sionin tyttärillen jotka kuuletta mitä yö kuluu: Esai. 21: 11. josta, tämän ensimmäisen hetken, muutamista hartaista weisuista waarin otettaa, on edes pannut, D. L.. Turusa, prändätty Frenckellin kirjan-prändisä wuonna 1789, uusia painoksia Turussa 1791, 1800, Vaasassa Londicerin kirjan- prändisä 1803 * Suomen lasten laulu, D. L.. Turusa, prändätty wuonna 1801 == Suomennoksia == * Anders Nohrborg : Jumalan suuri armo Christuxesa, kuin tapahtuu yhdelle wiheljäiselle, kuitengin uskowaiselle syndiselle, hänen wanhurskauttamisensa Jumalan edesä. Jonga kolmesa saarnasa on kaunisti edespannut muinen kuningal. howin-saarnaaja mag. Anders Nohrborg, mutta nyt autudestansa huoldapitäväisille suomalaisille, ruotzin kielestä suomexi käändänyt David Lönneström v. p.. Turusa, prändytty Frenckellin kirjan- prändisä wuonna 1789 == Lähteet == * Luettu 7.7.2014. == Aiheesta muualla== * Juhan suku-uutiset 2.11.2009 : Lönneströmin kova saarna * Kaisa Kyläkosken Sukututkijan loppuvuosi-blogi 30.9.2009 : Muistelmia muinoisesta papista Luokka:Suomen evankelis-luterilaisen kirkon papit Luokka:Suomalaiset runoilijat Luokka:Vuonna 1746 syntyneet Luokka:Vuonna 1819 kuolleet
Varapastori

Varapastori eli nimipastori () oli kirkollinen arvonimi, joka myönnettiin ansioituneille kappalaisille.Tietosanakirja (1909), osa 10 hakusana Varapastori Se oli käytössä Suomessa 1700-luvun alkupuolelta aina 1910-luvulle. Varapastorin arvon saaneen kappalaisen katsottiin olevan kirkkoherran arvoon korotettu varakirkkoherra. Varapastorin arvo esiintyi vielä Suomen vuoden 1914 leimaveroasetuksessa mutta tämän jälkeen arvonimi poistui käytöstä. Ruotsin kirkossa käytetään vastaavaa nimitystä "vice pastor" kirkkoherran viransijaisesta. Nykyinen Ruotsin kirkon kirkkojärjestys ei tunne termiä "vice pastor", mutta se kuitenkin yleisesti käytössä. == Lähteet == * Kunniamerkki- ja arvonimitoimikunta : Kirkolliset arvonannon osoitukset (MS Word dokumentti) === Viitteet === == Aiheesta muualla == * Arno Forsius: Pappien ruotsinkielisiä ammattinimikkeitä Luokka:Suomen evankelis-luterilaisen kirkon tehtävät ja arvot Luokka:Suomalaiset arvonimet
Berkley

Berkley voi tarkoittaa ainakin seuraavia: * Berkley, kaupunki Michiganin osavaltiossa Yhdysvalloissa * Berkley Books (tai Berkley Publishing), yhdysvaltalainen kirjankustantamo * Elizabeth Berkley (s. 1972), yhdysvaltalainen näyttelijä * Berkley Bedell (1921–2019), yhdysvaltalainen demokraattipoliitikko == Katso myös == * Berkeley * Berklee College of Music
Estyneisyys

Estyneisyys liittyy psykologiassa estoihin, joilla tarkoitetaan henkilön kykenemättömyyttä normaaleiden toimien suorittamiseen. Estyneisyys saattaa liittyä moneenkin eri sairauteen: masennukseen, ikääntymiseen eli iän mahdollisesti mukanaan tuomaan epäluuloisuuteen, eli toisiin ihmisiin liittyvän luottamuksen puuttumiseen liittyen (esim. dementia), ja psykoottisuuteen. Psykiatrisesti estynyt henkilö voi olla sellainen, joka luo omalla mielikuvituksellaan rajoja, joita ei kykene ylittämään. Yleensä estynyt henkilö on samalla heikko luomaan ja ylläpitämään ihmissuhteita. ==Aiheesta muualla== *Encyclopaedia Britannica: inhibition (psychology) Luokka:Psykologia
Hernekirva

Hernekirva (Acyrthosiphon pisum) on kirvoihin kuuluva pieni hyönteislaji. Se on merkittävä herneen ja sinimailasen viljelyn tuholainen. == Koko ja ulkonäkö == Hernekirvan siivettömät yksilöt ovat kookkaita, päärynänmuotoisia, kiiltäviä ja väriltään vaaleanvihreitä tai vaaleanpunaisia. Verkkosilmät ovat kirkkaanpunaiset. Tuntosarvet ovat vähintään ruumiin pituiset. Tuntosarvet, raajat ja vaharauhasputket ovat vaaleat, mutta tuntosarvien jaokkeiden kärjet ovat tummat, samoin säärten ja vaharauhasputkien kärkiosat. Takaruumiin kärjessä on pitkä, vaalea ja teräväkärkinen cauda. Vaharauhasputket ovat 1,2-1,9 kertaa caudan pituiset. Keskenkasvuiset yksilöt ovat jauheisen vahapeitteisiä. Siivekkäiden yksilöiden pää ja keskiruumis ovat vain hieman takaruumista tummemmat. Koiraat ovat siivettömiä. Ruumiin pituus 2,4-5,0 mm.Aphids on Worlds Plants Aphid identification Kromosomiluku 2n=8. == Levinneisyys == Hernekirva on levinneisyydeltään jokseenkin kosmopoliitti ja myös Suomessa sitä on tavattu koko maassaSuomen kirva-atlas == Elinympäristö ja elintavat == Hernekirva elää erilaisilla luonnonvaraisilla ja viljellyillä hernekasveilla ja niille kelpaavat sekä ruoho- että puuvartiset lajit. Kirvat elävät kolonioina lehtien alapinnoilla, versojen kärjissä, kukinnoissa sekä kehittyvissä paloissa ja aiheuttavat kasviin kasvuhäiriöitä. Häirittynä kirvat pudottautuvat maahan. Laji on holosyklinen eli naaraat lisääntyvät neitseellisesti synnyttäen eläviä poikasia, mutta syksyllä syntyy myös koiraita, jotka pariutuvat naaraiden kanssa ja nämä naaraat munivat. Keväällä laji elää luonnonvaraisilla hernekasveilla, mutta kesän aikana syntyy siivekkäitä yksilöitä, jotka siirtyvät uusille elinpaikoille mukaan lukien kasvimaat ja viljelmät. Hernekirva talvehtii munana.HYPP ZoologyMTT Hernekirvan arvellaan levittävän ainakin 40 kasvien virustautia.AphID Suomessa hernekirvan kemiallinen torjunta voi olla joskus tarpeen.farmit.net == Ravintokasvit == Hernekirvan ravintokasveja ovat monet hernekasvit (Fabaceae), etenkin mailaset (Medicago), mesikät (Melilotus), apilat (Trifolium) ja maitteet (Lotus). Kuivissa olosuhteissa sitä on tavattu myös eräiltä muilta kasveilta, kuten lutukalta (Capsella bursa-pastoris). == Lähteet == == Aiheesta muualla == *Aphid Species File *Database of Insect Pheromones and Semiochemicals (Pherobase): Semiochemicals of Acyrthosiphon pisum, the Pea aphid *Centre for Agriculture and Biosciences International (CABI): Acyrthosiphon pisum (pea aphid) Luokka:Kirvat Luokka:Kasvien tuhohyönteiset
Vaihdokkaat

Vaihdokkaat () on yhdysvaltalainen draamasarja, jonka on luonut Lizzy Weiss. Sarjan ensimmäinen jakso esitettiin ABC Family -kaapelitelevisiokanavalla 6. kesäkuuta 2011. Sarja kertoo kahdesta tytöstä, jotka vaihtuivat vauvoina sairaalassa, ja haluavat nyt teini-ikäisinä tutustua toistensa perheisiin. Sarjaa on esitetty Yhdysvalloissa viisi tuotantokautta, ja se on palkittu esimerkiksi parhaan nuortenohjelman TCA-palkinnolla. Suomessa sarjan ensimmäinen jakso esitettiin Nelosella 29. kesäkuuta 2014, ja se keräsi enimmillään 121 000 katsojaa. == Näyttelijöitä == == Jaksot == Kausi Jaksot Yhdysvallat Suomi Esitys alkoi Esitys päättyi Esitys alkoi Esitys päättyi 1 30 6. kesäkuuta 2011 22. lokakuuta 2012 29. kesäkuuta 2014 24. heinäkuuta 2015 2 21 7. tammikuuta 2013 19. elokuuta 2013 3 22 13. tammikuuta 2014 8. joulukuuta 2014 4 20 6. tammikuuta 2015 26. lokakuuta 2015 5 10 2017 == Lähteet == == Aiheesta muualla == * Luokka:2010-luvun yhdysvaltalaiset nuortendraamasarjat Luokka:Freeformin televisio-ohjelmat
Patrick Breen

Patrick Breen (s. 26. lokakuuta 1960 New York, New York, Yhdysvallat) on yhdysvaltalainen näyttelijä. Hän on näytellyt muun muassa elokuvissa Men in Black – miehet mustissa ja Galaxy Quest sekä televisiosarjassa Rouva Ministeri. Breen on myöntänyt Metro Weekly -lehdelle olevansa biseksuaali. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1960 syntyneet Luokka:Elävät henkilöt
Rob the Mob

Rob the Mob on yhdysvaltalainen vuonna 2014 julkaistu rikoselokuva, jonka on käsikirjoittanut Jonathan Fernandez ja ohjannut Raymond De Felitta. Elokuvan pääosissa näyttelevät Michael Pitt ja Nina Arianda. == Näyttelijät == Luokka:Yhdysvaltalaiset rikoselokuvat Luokka:Vuoden 2014 yhdysvaltalaiset elokuvat
Mih’ail Sivakou

Mih’ail Sjarhejevitš Sivakou (, ; s. 16. tammikuuta 1988 Minsk, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Azerbaidžanin valioliigassa pelaavaa Qəbələa ja on pelipaikaltaan keskikenttäpelaaja. ==Lähteet== * * ==Aiheesta muualla== Luokka:Vuonna 1988 syntyneet Luokka:Elävät henkilöt Luokka:Valkovenäläiset jalkapalloilijat
Preussin yleinen maanlaki

Preussin yleinen maanlaki (, usein lyhennettynä ALR) oli merkittävä siviililakikodifikaatio Preussissa. Kodifikaatio tuli voimaan vuonna 1794 ja sen kodifioivat Carl Gottlieb Svarez ja Ernst Ferdinand Klein Fredrik II Suuren määräyksestä. Laissa oli yli 19,000 pykälää ja se kattoi muun muassa siviilioikeuden, rikosoikeuden, perheoikeuden, julkisoikeuden ja hallinto- oikeuden alat. == Historia == === Kehitys === Fredrik I halusi laatia maalleen yhdenmukaisen lakikoonnoksen, mutta sitä ei aloitettu kuin vasta Fredrik II Suuren aikana. Fredrikin ajatus ei ollut vain koota yhdenmukainen lakien koonnos, vaan tehdä niistä selkeitä ja poistaa eri tulkintamahdollisuuksista johtuva mahdollinen hyväksikäyttö. Aikaisempi yritys lakikodifikaatioksi, Samuel von Coccejin laatima Project eines Corporis Juris Fridericiani (1749–51) osoittautui epäonnistuneeksi. Ensimmäistä versiota kutsuttiin nimellä Preussin yleislaki (, AGB, 1792). Lain kodifioivat vuonna 1794 etupäässä Svarez ja Klein Fredrik II Suuren määräyksestä. ===Käyttö=== Tulkinnat lain soveltamisesta ovat ristiriitaisia; joidenkin mukaan laki oli helppolukuinen ja helposti tulkittavissa eikä se ollut kovin abstrakti vaan jokapäiväistä säännöstelyä, toisten mukaan lain kieli, vaikkakin se oli saksaksi kirjoitettu, oli äärettömän kasuistista ja epätarkkaa tehden siitä vaikean tulkita oikein ja käytännössä hankalaa käyttää. Puolan toisen jaon jälkeen se saatettiin voimaan Preussiin liitetyillä alueilla toissijaisena oikeuslähteenä, tarkoituksena integroida alue Preussiin. Maanlaki oli tyypillinen esimerkki feodalismin ja kapitalismin välisestä siirtymäkauden laista, jossa feodaaliajan vanhat oikeudelliset instituutiot (esim. jaettu omistusoikeus, säätyjako, aateliston erioikeudet, talonpoikien alisteinen asema) olivat olemassa rinnakkain modernien oikeudellisten instituutioiden (esim. omaisuuden määritelmä) kanssa. Maanoikeus lakkasi toimimasta järjestelmän uudistuksen (Stein-Hardenberg-reformit) yhteydessä, kun feodaaliajan jäänteet lakkautettiin. ==Linkkejä== * Lain saksankielinen teksti: Allgemeines Landrecht für die Preußischen Staaten (01.06.1794), Einleitung (Johdanto), Erster Theil (Osa I), Zweyter Theil (Osa II), osoitteessa OpinioIuris: Die freie juristische Bibliothek, viitattu 8. heinäkuuta 2014. * Saksankielinen PDF versio , viitattu 8. heinäkuuta 2014. Luokka:Saksan historia Luokka:Saksan laki
Kahiluoto

Kahiluoto voi tarkoittaa seuraavia: == Paikkoja == * Kahiluodon kartano, kartano Taivassalossa, vanha päärakennus nykyisin Seurasaaren ulkomuseossa Helsingissä. == Henkilöitä == * Atro Kahiluoto (s. 1959), teatteriohjaaja * Kalle Kahiluoto (vuoteen 1899 Hagert, 1881–1957), kirkkoherra ja rovasti * Matti Kahiluoto (1931–2018), diplomaatti * Outi Alanko-Kahiluoto (vuoteen 1985 Kirstinä, s. 1966), vihreiden kansanedustaja 2007–2023, Atro Kahiluodon puoliso * Sanna Ojanen (o.s Kahiluoto, s. 1969), golfaaja. Luokka:Luettelot henkilöistä sukunimen mukaan
Bhili

Bhili on Pohjois-Intiassa Madhya Pradeshin ja Gujaratin osavaltioissa puhuttu indoarjalainen kieli, jota puhuu äidinkielenään noin kolme miljoonaa ihmistä. Bhiliä voidaan kirjoittaa devanagarilla tai gudžaratilaisilla kirjaimilla. == Lähteet == Luokka:Indoarjalaiset kielet Luokka:Intian kielet
Modi (täsmennyssivu)

Modi voi tarkoittaa seuraavia asioita: * Modi, Thor-jumalan poika skandinaavisessa mytologiassa * Módi, saari Argo-Saronisten saarten saariryhmässä Kreikassa * Módi, saari Ekhinadeilla Jooniansaarten saariryhmässä Kreikassa * modi-kirjaimisto, marathin kielen entinen kirjoitusjärjestelmä * Narendra Modi, Intian pääministeri * modifikaatio eli modi * modi, brittiläisperäisen mod-nuorisokulttuurin edustaja * Fílippos eli Módi, saari Ekhinadeilla Jooniansaarten saariryhmässä Kreikassa